62022TJ0599_INF
A Törvényszék (kibővített nyolcadik tanács) 2024. szeptember 4‑i ítélete –Hypo Vorarlberg Bank kontra ESZT (2017. évi előzetes hozzájárulások)
(T‑599/22. sz. ügy) (
1
)
„Gazdasági és monetáris unió – Bankunió – A hitelintézetekre és bizonyos befektetési vállalkozásokra vonatkozó Egységes Szanálási Mechanizmus (ESZM) – Egységes Szanálási Alap – Az ESZT 2017. évi hozzájárulási időszakra vonatkozó előzetes hozzájárulások kiszámításáról szóló határozata – Az ESZA éves célszintjének meghatározása – Indokolási kötelezettség – Az EUMSZ 291. cikk (2) bekezdése – A 806/2014/EU rendelet 70. cikkének (7) bekezdése – (EU) 2015/81 végrehajtási rendelet – A Tanácsra ruházott végrehajtási hatáskörök – Különleges és kellően indokolt esetek – A végrehajtási hatáskörök terjedelme – Az ítélet időbeli hatályának korlátozása”
1.
Intézmények jogi aktusai – Rendeletek – Alaprendeletek és végrehajtási rendeletek – A Tanács számára az alaprendeletben biztosított végrehajtási hatáskör – Indokolás hiánya az említett rendeletben – Jogellenesség
EUMSZ 291. cikk, (2) bekezdés, és EUMSZ 296. cikk; 806/2014 európai parlamenti és tanácsi rendelet, 70. cikk, (7) bekezdés; 2015/81 tanácsi rendelet)
(lásd: 28., 29., 33., 44. pont)
2.
Gazdaság‑ és monetáris politika – Gazdaságpolitika – A hitelintézetekre és bizonyos befektetési vállalkozásokra vonatkozó Egységes Szanálási Mechanizmus – Az Egységes Szanálási Alapba (ESZA) fizetendő előzetes hozzájárulások – A Tanácsra ruházott végrehajtási hatáskör – Az említett hozzájárulások kiszámításának tanácsi végrehajtási rendelet által előírt módszere – Az alaprendeletben előírt számítási módszer végrehajtási rendelet általi megváltoztatása – Hatáskörtúllépés – Jogellenesség
(806/2014 európai parlamenti és tanácsi rendelet, 70. cikk, (1) bekezdés, (2) bekezdés, második albekezdés és (7) bekezdés és 77. cikk; 2015/81 tanácsi rendelet, 8. cikk, (1) bekezdés; 2014/59 európai parlamenti és tanácsi irányelv, 103. cikk)
(lásd: 62., 66., 67., 70., 71., 77., 78., 80., 81., 83. és 85. pont)
3.
Intézmények jogi aktusai – Indokolás – Kötelezettség – Terjedelem – A kibocsátó által a jogi aktus indokai tekintetében az uniós bíróság előtti eljárás során nyújtott magyarázatok – Feltételek – A magyarázatok és az említett indokok közötti ellentmondás hiánya és azok koherenciája iránti követelmény
(EUMSZ 296. cikk, második bekezdés)
(lásd: 113., 114. pont)
4.
Intézmények jogi aktusai – Indokolás – Kötelezettség – Terjedelem – Az Egységes Szanálási Testületnek (ESZT) az Egységes Szanálási Alapba (ESZA) fizetendő előzetes hozzájárulások megállapításáról szóló határozata – Az ESZT kötelezettsége arra, hogy közölje az érintett intézményekkel az e hozzájárulás kiszámításának módszerét és az éves célszint összege megállapításának módszerét
(EUMSZ 296. cikk, második bekezdés; 806/2014 európai parlamenti és tanácsi rendelet, 6. cikk, (1) bekezdés; 2015/81 tanácsi rendelet, 4. cikk; 2015/63 bizottsági rendelet, 4. cikk)
(lásd: 116., 117. pont)
Rendelkező rész
1)
A Törvényszék az Egységes Szanálási Testület (ESZT) által hozott, a Hypo Vorarlberg AG‑nak és a Portigon AG‑nak az Egységes Szanálási Alapba (ESZA) fizetendő 2017. évi előzetes hozzájárulásainak kiszámításáról szóló, 2022. július 25‑i SRB/ES/2022/41 határozatát a Hypo Vorarlberg Bankot érintő részében megsemmisíti.
2)
A Törvényszék elrendeli az SRB/ES/2022/41 határozat joghatásainak fenntartását a Hypo Vorarlberg Bankot érintő részében mindaddig, amíg a jelen ítélet jogerőre emelkedésétől számított tizenkét hónapot meg nem haladó észszerű határidőn belül meg nem hozzák a jelen ítéletben foglaltak teljesítéséhez szükséges intézkedéseket.
3)
Az ESZT saját költségein felül viseli a Hypo Vorarlberg Bank részéről felmerült költségeket.
4)
Az Európai Parlament és az Európai Unió Tanácsa maga viseli saját költségeit.
(
1
)	HL C 424., 2022.11.7.